Աշոտ Սալնազարյան

Աշոտ Բորիսի Սալնազարյան (հունվարի 21, 1958, Փանիկ, Արթիկի շրջան, Հայկական ԽՍՀ, ԽՍՀՄ, Հոկտեմբերի 31, 2020, Երևան, ՀՀ), հայ տնտեսագետ։ Տնտեսագիտության դոկտոր (2003), պրոֆեսոր (2005):


== Կենսագրություն ==
Աշոտ Սալնազարյանը ծնվել է Շիրակի մարզի Փանիկ գյուղում։ 1975 թվականին ոսկե մեդալով ավարտել է Փանիկի միջնակարգ դպրոցը։ 1979 թվականին ավարտել է Երևանի ժողտնտեսության ինստիտուտի պլանատնտեսագիտական ֆակուլտետը։ 1979-1981 թվականներին ծառայել է Խորհրդային բանակում։ 1988 թվականին պաշտպանել է թեկնածուական ատենախոսություն` «Շահույթի բաշխման մեխանիզմը տնտհաշվարկային հարաբերությունների խորացման պայմաններում» թեմայով և ստացել տնտեսագիտության թեկնածուի գիտական աստիճան։ 1981-1990 թվականներին եղել է ՀՀ ԳԱԱ տնտեսագիտության ինստիտուտի ավագ տնտեսագետ, կրտսեր գիտաշխատող, գիտաշխատող։ 1990-1999 թվականներին եղել է ՀՀ ֆինանսների և էկոնոմիկայի նախարարության դրամաշրջանառության և արժեղթերի վարչության, այնուհետև՝ արժեթղթերի շուկայի տեսչության պետ։ Նշանակալի դերակատարում է ունեցել ՀՀ կապիտալի շուկան կարգավորող օերնքների և ենթաօրենսադրական ակտերի մշակման, ինչպես նաև ՀՀ արժեթղթերի շուկայի առանցքային ինստիտուտների՝ բորսայի և դեպոզիտարիայի ստեղծման գործընթացներում։ 1999-2002 թվականներին աշխատել է «Հայռուսգազարդ» ընկերությունում, 1995 թվականից միաժամանակ դասախոսում է Երևանի պետական տնտեսագիտական համալսարանում, 2003 թվականից՝ արժեթղթերի շուկայի ամբիոնի հիմանդիր-վարիչ։ 2003 թվականին պաշտպանել է դոկտորական ատենախոսություն «Արժեթղթերի շուկայի ներդրումային գործառույթները և արդյունավետությունը» թեմայով և ստացել տնտեսագիտության դոկտորի գիտական աստիճան։ 2008-2011 թվականներին եղել է Հայաստանի պետական տնտեսագիտական համալսարանի ֆինանսական ֆակուլտետի դեկան, 2011 թվականից` Հայաստանի պետական տնտեսագիտական համալսարանի կորպորատիվ ֆինանսների ամբիոնի վարիչ, 2013 թվականի հունվարից՝ ՀՊՏՀ ֆինանսների ամբիոնի վարիչ։ Աշխատանքները վերաբերում են արժեթղթերի տնտեսագիտական բովանդակությանը, շուկայի էությանը, ենթակառույցներին և ՀՀ-ում դրանց դրսևորումների առանձնահատկություններին։ 
2009-ից՝ հիմնադրման օրվանից մինչև 2020 թթ․հանդիսացել է Ֆինանսական համակարգի հաշտարարի գրասենյակի խորհրդի անդամ։ 
2007-2020 թթ․ «ԱՐՄՍՎԻՍԲԱՆԿ» ՓԲԸ-ի խորհրդի անդամ։
Ա. Սալնազարյանը բազմիցս մասնակցել է Կենտրոնական Եվրոպայի մի շարք երկրներում, ԱՄՆ-ում, ինչպես նաև Հնդկաստանում ֆինանսական և արժեթղթերի շուկայի վերաբերյալ դասընթացներին, սեմինարներին, գիտաժողովներին և ստացել դիպլոմներ ու հավաստագրեր։ Ա. Սալնազարյանը հեղինակ է ավելի քան 80 գիտական աշխատանքների, այդ թվում մենագրություններ, ուսումնական ձեռնարկներ, բաժիններ դասագրքերում, գիտական հոդվածներ և այլն։ Նրա ղեկավարությամբ հաջողությամբ իրենց թեկնածուական թեզերն են պաշտպանել 33 ասպիրանտ և հայցորդ։


== Գրքեր-Ժողովածուներ ==
Շահույթի բաշխումը լրիվ տնտհաշվարկի պայմաններում, Երևան։ Հայաստանի ԳԱ, 1990: Archived 2021-01-09 at the Wayback Machine.
Արժեթղթերի շուկայի ներդրումային գործառությունների իրականացումը և արդյունավետությունը, Երևան։ Մակմիլան-Արմենիա, 2002:
Ֆինանսներ և վարկ:Ուս. ձեռնարկ տնտեսագիտ. մասնագիտ. ուսանողների համար, Երևան։ Զանգակ-97, 2003: Archived 2021-01-09 at the Wayback Machine.
Արժեթղթեր և արժեթղթերի շուկա:(առաջադրանքների, թեստերի և խնդիրների ժողովածու); Ուսումնական ձեռնարկ տնտեսագիտ. մասնագիտ. ուսանողների համար, Երևան ։ Տնտեսագետ, 2008
Արժեթղթերի շուկա։ Ուսումնական ձեռնարկ տնտեսագիտական մասնագիտությունների ուսանողների համար, Երևան։ Զանգակ-97, 2009: Archived 2021-01-08 at the Wayback Machine.
Ֆինանսական շուկաներ և ծառայություններ, Երևան։ Տնտեսագետ, 2014:
Ֆինանսներ. թեստեր և խնդիրներ ։ Ուսումնական ձեռնարկ տնտեսագիտական մասնագիտությունների ուսանողների համար, Երևան ։ Տնտեսագետ, Անտարես, 2016
Հայկական տնտեսագիտական հանդես, Երևան; ՀՀ ԳԱԱ «Գիտություն» հրատ., 2019
Ֆինանսական ածանցյալներ։ Ուսումնական ձեռնարկ, Երևան, Զանգակ-97, 2021


== Խմբագիր ==
Insuravce business and risk management, Yerevan : "Gitutyun", 2012
Կորպորատիվ ֆինանսներ (Ուսումնական ձեռնարկ), Երևան ։ Տնտեսագետ, 2015
Կազմակերպությունների իրացվելիության վճարունակության և ֆինանսական կայունության գնահատումը ։ Դասախոսությունների նյութեր, Երևան ։ Ա. հ., 2015
ՀՀ բյուջետային համակարգը և հիմնական առանձնահատկությունները ։ Բյուջետային համակարգ, բյուջեի կատարման գործընթաց, բյուջետային համակարգի զարգացման հիմնախնդիրներ ։ (Բակալավրի և մագիստրոսական ուսուցման համար) ։ Դասախոսությունների նյութեր, Երևան ։ Ա. հ., 2016
Ֆինանսներ. թեստեր և խնդիրներ ։ Ուսումնական ձեռնարկ տնտեսագիտական մասնագիտությունների ուսանողների համար, Երևան ։ Տնտեսագետ, 2016
ՀՀ ներդրումային միջավայրի զարգացման մարտահրավերները ԵԱՏՄ ինտեգրման արդի փուլում, Երևան ։ ՀՀ ԳԱԱ «Գիտություն» հրատարակչություն, 2018 Archived 2021-01-08 at the Wayback Machine.
Միջնաժամկետ ծախսերի ծրագրի մեջ կանխատեսումների վերաբերյալ ։ Մենագրություն, Երևան ; Հեղ. հրատ., 2019
«Փոքր ու միջին ձեռնարկատիրության «ֆինանսական գրագիտության» աստիճանի բարձրացմանն ուղղված միջոցառման հիմնավորում», Երևան ; Հեղ. հրատ., 2019
«Հարկային համակարգ» դասընթացի դասախոսության նյութեր, Երևան; Տնտեսագետ, 2020
Հանրային ֆինանսներ ։ Դասախոսության նյութեր տնտեսագիտական մասնագիտությունների ուսանողների համար, Երևան; Տնտեսագետ, 2020


== Ծանոթագրություններ ==